趙通判請贊觀音
作者：釋心月
朝代：宋

paragraphs: 輪數珠，泛蓮舟。
覺天雲靜，性海風休。
以悲爲心，救衆生苦。
以慈爲眼，觀衆生憂。
衆生何憂，憂忘內修。
衆生何苦，苦於外求。
故現宰官身，所說宰官法。
不出乎盡忠孝，守名節，保祿位，教子孫，勿墜於箕裘。
夫如是普門一十九類，楞嚴三十二應，熙怡微笑，唯唯點頭。
公堂日永篆煙浮，誓與慈容同去留。